Toimihenkilö saa henkilöstöravintolassa joka päivä eteensä valmiita salaatteja ja raasteita. Se on etuoikeus. Leipäjonosta saa varmuudella vain leipää, kirjoittaa Anna-Stina Nykänen.

Joulun jälkeen töissä huomasi heti, että nyt on jääty koukkuun. Ilman suklaata oli omituista olla. Mutta ei hätää, meitä oli monta. Puhuimme siitä, millaista on olla kuivilla. Yksi sortui jo keskipäivällä. Haki pussin Pätkiksiä ja tarjosi kierroksen kaikille. Minäkin raahustin kuin katkokävelijä namille. Eikä se jäänyt yhteen.